text: Sportsvogne kørte ræs over Rømø
  06 september 2018 kl. 03.56
  Der blev givet klip i kørekortet til to chauffører i hurtige luksus-sportsvogne, da deltagerne i Lions Run onsdag passerede Rømø.
  Efter anmeldelse om høje hastigheder med adskillige luksus-sportsvogne på Rømø lavede Syd- og Sønderjyllands Politi onsdag en særlig indsats med både fotovogne og videobiler.
  Det udløste to sager med klip i kørekortet, da de hurtige sportsvogne på deres vej til København kørte 84 og 89 kilometer i timen i en 60 kilometer-zone.
  Politiet mener, at deltagerne i Lions Run måske var advaret om kontrollen, da der ellers blev kørt pænt, oplyser Syd- og Sønderjyllands Politi på Twitter.
  
  